《不寐》
清代·侯铨

露滴寒蛩咽，风高枕簟凉。归心凭短梦，一夜几还乡。

作者简介：字秉衡，江南嘉定人。廪生。○秉衡，太常讳震旸曾孙，国学讳岐曾之孙，修髯长身，谈及忠义，觥觥岳云，从嘉定寓居虞山，与陈见复、汪西京诸君结诗社，予亦与定交，友朋有阙失，必直言箴规，不失先世风。秉衡没，同学中直谅者少矣。录其诗，因追忆其风概如此。